ΚΑΝΟΝΙΣΜΟΣ (ΕΚ) αριθ. 1112/97 ΤΗΣ ΕΠΙΤΡΟΠΗΣ της 18ης Ιουνίου 1997 για θέσπιση έκτακτων μέτρων στήριξης της αγοράς βοείου κρέατος στην Ιρλανδία με την εφαρμογή της απόφασης 97/312/ΕΚ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 23,

Εκτιμώντας:

ότι με την απόφαση 97/312/ΕΚ (3), η Επιτροπή ενέκρινε την εφαρμογή σχεδίου μέτρων που πρότεινε η Ιρλανδία όσον αφορά την σπογγώδη εγκεφαλοπάθεια βοοειδών (ΣΕΒ) στο εν λόγω κράτος μέλος 7

ότι μεταξύ των κύριων στοιχείων του σχεδίου είναι η υποχρεωτική σφαγή και καταστροφή των ύποπτων κρουσμάτων ΣΕΒ και η σφαγή και καταστροφή όλων των ζώων σε αγέλες όπου έχουν σημειωθεί κρούσματα ΣΕΒ, καθώς και η αναγνώριση και σφαγή των ζώων που έχουν εκτεθεί σε παρόμοιους κινδύνους με αυτούς των μολυσμένων ζώων 7

ότι τα μέτρα αυτά συνεπάγονται σοβαρές διαταραχές στην αγορά της Ιρλανδίας 7 ότι κρίνεται επομένως αναγκαίο να ληφθούν έκτακτα μέτρα για τη στήριξη της εν λόγω αγοράς 7

ότι ενδείκνυται να θεσπισθεί ένα πρόγραμμα συγχρηματοδοτούμενο από την Κοινότητα το οποίο θα επιτρέπει στην Ιρλανδία να αγοράσει τα σχετικά ζώα με στόχο τη θανάτωση και εν συνεχεία την καταστροφή τους 7

ότι πρέπει να προβλεφθεί διάταξη για εργαστηριακή εξέταση των μυαλών από δείγμα των σφαγέντων ζώων και για χρησιμοποίηση ενός περιορισμένου αριθμού ζώων για σκοπούς έρευνας ή εκπαιδευτικούς σκοπούς 7

ότι πρέπει να χορηγηθεί κοινοτική συνεισφορά ίση με το 70 % της τιμής αγοράς που καταβάλλεται από την Ιρλανδία ανά ζώο που καταστρέφεται βάσει του παρόντος κανονισμού 7

ότι, για τον προσδιορισμό της τρέχουσας τιμής στην αγορά η Ιρλανδία θα πρέπει να θεσπίσει ένα σύστημα με το οποίο εξασφαλίζεται η δίκαιη και αντικειμενική αποτίμηση κάθε ζώου 7

ότι, είναι αναγκαίο να εξασφαλισθεί ότι τα εν λόγω ζώα θανατώνονται και καταστρέφονται κατά τρόπο που να πληροί τους υγειονομικούς κανόνες 7 ότι η τιμή που καταβάλλεται στους παραγωγούς αποτελεί αποζημίωση για τη μη πώληση των εν λόγω ζώων 7 ότι, επομένως, πρέπει να διευκρινισθούν οι όροι καταστροφής των ζώων αυτών και των ελέγχων που πρέπει να διεξάγονται από τις ιρλανδικές αρχές 7

ότι, για να αποφευχθεί η ανάμειξη ζώων που σφάζονται σύμφωνα με τον παρόντα κανονισμό με ζώα που δεν καταλύπονται από τον παρόντα κανονισμό και για να αποφευχθούν λάθη ως προς την ταυτοποίηση, τα ζώα πρέπει να διατηρούνται χωριστά στο χώρο σταυλισμού του σφαγείου καθώς και στο ίδιο το σφαγείο 7

ότι θα πρέπει να προβλεφθεί ο έλεγχος της τήρησης των ανωτέρω συνθηκών από εμπειρογνώμονες της Επιτροπής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Επιτρέπεται στις αρμόδιες αρχές στην Ιλρανδία να αγοράσουν όλα τα βοοειδή που υπάρχουν σε εκμετάλλευση που βρίσκεται στο έδαφος της Ιρλανδίας και τα οποία δεν έχουν παρουσιάσει κλινικά συμπτώματα της ΣΕΒ και να τα θανατώσουν σύμφωνα με το πρόγραμμα εξάλειψης της Ιρλανδίας που εγκρίθηκε από την απόφαση 97/312/ΕΚ.

2. Τα ζώα που αναφέρονται στην παράγραφο 1 θανατώνονται σε ειδικά καθορισμένα σφαγεία. Το κεφάλι, τα εσωτερικά όργανα και τα σφάγεια χρωματίζονται ανεξίτηλα. Το χρωματισμένο υλικό μεταφέρεται αμέσως σε σφαγιασμένους περιέκτες σε ειδικά εξουσιοδοτημένες μονάδες επεξεργασίας για να καταστραφούν κατά τρόπο ώστε κανένα μέρος τους να μη μπορεί να διατεθεί στην αγορά. Κανένα μέρος των προαναφερθέντων ζώων δεν μπορεί να εισέλθει στην τροφική αλυσίδα του ανθρώπου ή των ζώων ή να χρησιμοποιηθεί για καλλυντικά ή φαρμακευτικά προϊόντα. Εκπρόσωπος της αρμόδιας αρχής της Ιρλανδίας είναι διαρκώς παρών στα προαναφερθέντα σφαγεία προκειμένου να επιβλέπει τις σχετικές εργασίες.

Τα ζώα μετά τον αναγκαίο έλεγχο, αφού θανατωθούν σε ειδικά καθορισμένα σφαγεία, μεταφέρονται σε μονάδα επεξεργασίας για μεταποίηση και καταστροφή.

Κατά παρέκκλιση του πρώτου εδαφίου, η αρμόδια αρχή της Ιρλανδίας μπορεί να επιτρέπει τη σφαγή ενός ζώου στην εκμετάλλευση, όταν η ισχύουσα πρακτική για την καλή μεταχείριση των ζώων το απαιτεί.

Κατά παρέκκλιση του πρώτου εδαφίου, τα δέρματα των ζώων που αναφέρονται στην παράγραφο 1 δεν χρειάζεται να χρωματισθούν ή να καταστραφούν υπό τον όρο ότι έχουν υποβληθεί σε επεξεργασία κατά τρόπο ώστε να μπορούν να χρησιμοποιηθούν μόνο για την παραγωγή δερμάτινων ειδών.

3. Τα σφαγεία που αναφέρονται στην παράγραφο 2 οργανώνονται και λειτουργούν κατά τρόπο ώστε να εξασφαλίζεται ότι:

α) κανένα ζώο του βοείου είδους, προϊόν της σφαγής του οποίου προορίζεται για κατανάλωση από τον άνθρωπο ή τα ζώα, δεν βρίσκεται στο σφαγείο, όταν σφάζονται ζώα στο πλαίσιο του παρόντος κανονισμού 7

β) στις περιπτώσεις που είναι αναγκαία η διατήρηση των βοοειδών που πρόκειται να σφαγούν σύμφωνα με τον παρόντα κανονισμό στο χώρο σταυλισμού, τα ζώα πρέπει να διαμένουν χωριστά από τα βοοειδή που προορίζονται για κατανάλωση από τον άνθρωπο ή τα ζώα και

γ) στις περιπτώσεις που είναι αναγκαία η αποθήκευση προϊόντων που προέρχονται από ζώα που σφάζονται στο πλαίσιο του παρόντος κανονισμού, η αποθήκευση αυτή πρέπει να γίνεται χωριστά από κάθε αποθηκευτική εγκατάσταση που χρησιμοποιείται για κρέας ή άλλα προϊόντα που προορίζονται για κατανάλωση από τον άνθρωπο ή τα ζώα.

4. Η αρμόδια αρχή της Ιρλανδίας:

α) κατά παρέκκλιση της παραγράφου 1, πριν από τη μεταποίηση και την καταστροφή, εξουσιοδοτείται να προβεί σε εργαστηριακή εξέταση των μυελών από δείγμα των σφαγέντων ζώων 7

β) εξουσιοδοτείται, πριν από τη μεταποίηση και τη σφαγή, να χρησιμοποιήσει ένα περιορισμένο αριθμό ζώων για ερευνητικούς ή εκπαιδευτικούς σκοπούς 7

γ) διενεργεί τους αναγκαίους διοικητικούς ελέγχους και ουσιαστική επιτόπια επίβλεψη των εργασιών που αναφέρονται στις παραγράφους 2 και 3 και

δ) ελέγχει τις εν λόγω εργασίες βάσει συχνών και αιφνιδιαστικών επιθεωρήσεων, με στόχο κυρίως να ελέγχεται ότι όλο το υλικό έχει πράγματι καταστραφεί.

Τα αποτελέσματα των ελέγχων αυτών τίθενται στη διάθεση της Επιτροπής εάν αυτή το ζητήσει.

Άρθρο 2

1. Η τιμή του ζώου που καταβάλλεται από την αρμόδια αρχή της Ιρλανδίας στους παραγωγούς ή στους αντιπροσώπους τους σύμφωνα με το άρθρο 1 παράγραφος 1 ισούται με την αντικειμενική τιμή αγοράς στην Ιρλανδία για κάθε σχετικό ζώο η οποία καθορίσθηκε βάσει ενός συστήματος αντικειμενικής αξιολόγησης που συμφωνήθηκε με την αρμόδια αρχή της Ιρλανδίας.

2. Η Κοινότητα συγχρηματοδοτεί σε ποσοστό 70 % την τιμή αγοράς που καταβάλλει η σχετική αρμόδια αρχή ανά αγορασθέν ζώο το οποίο έχει καταστραφεί σύμφωνα με τις διατάξεις του άρθρου 1.

3. Η ισοτιμία που εφαρμόζεται είναι η γεωργική ισοτιμία που ισχύει την πρώτη ημέρα του μηνός αγοράς του συγκεκριμένου ζώου.

Άρθρο 3

Η Ιρλανδία θεσπίζει όλα τα αναγκαία μέτρα για να εξασφαλίσει την πλήρη συμμόρφωση προς τις διατάξεις του παρόντος κανονισμού. Ενημερώνει την Επιτροπή το ταχύτερο δυνατόν σχετικά με τα μέτρα που έχει λάβει και τις τυχόν τροποποιήσεις τους.

Άρθρο 4

Η αρμόδια αρχή της Ιρλανδίας:

α) ενημερώνει την Επιτροπή αμέσως, κάθε φορά που εφαρμόζεται το σχέδιο που εγκρίθηκε με την απόφαση 97/312/ΕΚ:

- για τον αριθμό των ζώων που έχουν επιλεγεί για σφαγή,

- για τον αριθμό των ζώων που έχουν σφαγεί,

- για τη μέση τιμή αγοράς των σφαγέντων ζώων,

στο πλαίσιο του παρόντος κανονισμού κατά την προηγούμενη εβδομάδα 7

β) συντάσσει αναλυτική έκθεση σχετικά με τους ελέγχους που έχουν διενεργηθεί βάσει των μέτρων που αναφέρονται στο άρθρο 3 και την διαβιβάζει στην Επιτροπή κάθε τρίμηνο.

Άρθρο 5

Με την επιφύλαξη του άρθρου 9 του κανονισμού (ΕΟΚ) αριθ. 729/70 του Συμβουλίου (4), εμπειρογνώμονες της Επιτροπής, συνοδευόμενοι ενδεχομένως από εμπειρογνώμονες από άλλα κράτη μέλη, διενεργούν, σε συνεργασία με την αρμόδια αρχή της Ιρλανδίας, επιτόπιους ελέγχους, για να επαληθεύσουν τη συμμόρφωση προς όλες τις διατάξεις του παρόντος κανονισμού.

Άρθρο 6

Τα μέτρα που λαμβάνονται δυνάμει του παρόντος κανονισμού θεωρούνται μέτρα παρέμβασης κατά την έννοια του άρθρου 3 του κανονισμού (ΕΟΚ) αριθ. 729/70.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Απριλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 296 της 21. 11. 1996, σ. 50.

(3) ΕΕ αριθ. L 133 της 24. 5. 1997, σ. 38.

(4) ΕΕ αριθ. L 94 της 28. 4. 1970, σ. 13.